দিন কুড়ি আগে কোপা আমেরিকার প্রথম ম্যাচেই মার্কিন যুক্তরাষ্ট্রকে হারিয়েছিল কোলোম্বিয়া। কুড়ি দিন পরে তৃতীয়-চতুর্থ স্থানাধিকারী ম্যাচেও একই ফল হল। তফাৎ বলতে শুধু গোলের সংখ্যা। ঘরের মাঠে যুক্তরাষ্ট্র শেষ করল এক রাশ হতাশা নিয়েই। এ দিন ম্যাচের এক মাত্র গোলটি আসে ৩২ মিনিটে কার্লোস বাক্কার পা থেকে। দ্বিতীয়ার্ধে মার্কিনরা কিছুটা আক্রমণের তাগিদ দেখালেও কোলোম্বিয়ার গোলকিপার ওস্পিনার সৌজন্যে কোনও বিপদ ঘটেনি।